Agenda item - RHAGLEN GYFALAF CRONFA'R CYNGOR 2019/20 - 2021/22
RHAGLEN GYFALAF CRONFA'R CYNGOR 2019/20 - 2021/22
Cyfarfod Cyngor Sir y Fflint, Dydd Mawrth, 19eg Chwefror, 2019 2.00 pm (Eitem 9b)
Diolchodd y Cynghorydd Aaron Shotton i'r Prif Swyddog a'i dîm am eu gwaith ar y Rhaglen Gyfalaf y dywedodd ei fod yn barhad o'r rhaglen dreigl 3 blynedd, gyda chyfanswm buddsoddiad ar gyfer isadeiledd yn y sir o £49m. Aeth ymlaen i ddweud bod cyfanswm y buddsoddiadau cyfalaf ac isadeiledd, gan gynnwys y HRA, yn tua £83m yn y 3 blynedd nesaf. Siaradodd y Cynghorydd Shotton am y buddsoddiad sylweddol o £3.7m mewn gwelliannau priffyrdd yn y 3 blynedd nesaf a diolchodd i'r Cynghorydd Carolyn Thomas am lobïo LlC yn barhaus er mwyn cyflawni rhagor o gyllid ar gyfer hyn. Siaradodd hefyd am y buddsoddiad mewn TG mewn ysgolion i ddarparu gwelliannau yr oedd eu mawr angen o ran cysylltedd, parhad ymrwymiad i gyllido cwblhau cynlluniau gwaith yn Ysgol Uwchradd Castell Alun, Ysgol Glan Aber ac Ysgol Uwchradd Cei Connah, ynghyd â gwelliannau i'r Uned Cyfeirio Disgyblion ym Mhlas Derwen. Dywedodd y Cynghorydd Shotton hefyd y byddai'r Awdurdod yn parhau gyda'i uchelgeisiau a'i ymrwymiad i fynd i'r afael â risgiau, fel y nodwyd yn y gofrestr risg a gyflwynwyd mewn cyfarfod diweddar o'r Pwyllgor Archwilio, ac fel enghraifft, cyfeiriodd at yr angen i fynd i'r afael â chapasiti o ran gwelyau mewn gofal cartref nyrsio preifat a gyflawnwyd drwy estyniad i Marleyfield House, Bwcle, i ddarparu rhagor o welyau. I gloi, cyfeiriodd y Cynghorydd Shotton at yr ymrwymiad o £672k ar gyfer mannau chwarae a chaeau chwaraeon artiffisial, a chyfeiriodd at y cynllun newydd ar gyfer cae chwaraeon artiffisial yn Ysgol Uwchradd Elfed, Bwcle, fel enghraifft.
(a) Cymeradwyo'r dyraniadau yn Nhabl 4 (paragraff 1.04.1) o adroddiad y Cabinet ar gyfer adrannau Asedau Statudol/Rheoliadol ac a Gedwir Rhaglen Gyfalaf Cronfa'r Cyngor 201/20 - 2021/22;
(b) Cymeradwyo'r cynlluniau a gynhwysir yn Nhabl 5 (paragraff 1.05.1) o adroddiad y Cabinet ar gyfer adran Buddsoddi Rhaglen Gyfalaf Cronfa'r Cyngor 2019/20 - 2021/22;
(c) Nodi'r diffyg yng nghyllido cynlluniau ym mlynyddoedd ariannol 2019/20 a 2020/21 (paragraffau 1.06.1) fel y nodir yn adroddiad y Cabinet. Bydd opsiynau sy'n cynnwys cyfuniad o dderbyniadau cyfalaf yn y dyfodol, grantiau amgen (os ar gael), benthyca darbodus neu ailgyflwyno cynlluniau yn cael eu hystyried yn ystod 2019/20, a darperir diweddariadau i Aelodau yn adroddiadau monitro'r rhaglen gyfalaf yn y dyfodol.
(d) Cymeradwy'r cynlluniau a gynhwysir yn Nhabl 7 (paragraff 1.07.04) o adroddiad y Cabinet ar gyfer y rhan o Raglen Gyfalaf Cronfa'r Cyngor a ariennir yn benodol, a ariennir yn rhannol drwy Fenthyca Darbodus.